Ing wektu sing padha karo ionisasi fotosistem II, cahya uga ngionisasi fotosistem I, ngeculaké èlèktron sing ditransfer sadawané ranté transpor èlèktron sing akiré ngrédhuksi NADP dadi NADPH. ATP lan NADPH sing diasilaké jroning prosès fotosintesis micu manéka prosès biokimia. Ing tetanduran prosès biokimia sing kapicu ya iku siklus Calvin ing endi karbon dioksida diowahi dadi ribulosa (lan banjur dadi gula kayadéné glukosa). Réaksi iki diarani réaksi peteng amarga ora gumantung marang ana orané cahya saéngga bisa dumadi senajan jroning kahanan peteng (tanpa cahya).